b'\n_START_ARTICLE_\nJuliane D\xc3\xb6ll\n_START_PARAGRAPH_\nJuliane D\xc3\xb6ll (s. 8. hein\xc3\xa4kuuta 1986 Schmalkalden) on saksalainen uransa lopettanut ampumahiiht\xc3\xa4j\xc3\xa4. D\xc3\xb6ll harrasti ennen ampumahiihto-uraansa yleisurheilua. Ammatiltaan h\xc3\xa4n on poliisi._NEWLINE_Ampumahiihdon nuorten MM-kisoissa vuonna 2007 D\xc3\xb6ll voitti kultaa viestiss\xc3\xa4 ja pronssia takaa-ajossa. H\xc3\xa4nen paras sijoitus ampumahiihdon maailmancupissa on 12:s sija \xc3\x96stersundin normaalikisasta kaudelta 2009-2010. Ampumahiihdon EM-kisoissa D\xc3\xb6ll voitti hopeaa vuonna 2008 viestiss\xc3\xa4, kultaa vuonna 2009 normaalikisassa ja pronssia viestiss\xc3\xa4.'